**Βεβαιότητα απόψεων**

**Εκφώνηση**: Με ποιες γλωσσικές επιλογές (εγκλίσεις, σχήματα λόγου λέξεις ή φράσεις) ο συντάκτης της ακόλουθης παραγράφου δείχνει ότι είναι βέβαιος για τους ισχυρισμούς του; Να εξηγήσετε ή να ερμηνεύσετε αυτήν την εκφραστική επιλογή όσον αφορά το ύφος του λόγου και τον στόχο του συντάκτη. Να τεκμηριώσετε την απάντησή σας παραθέτοντας Παραδείγματα μέσα από το κείμενο.

**Βήματα που ακολουθούμε για την απάντηση**

Εντοπίζουμε τις φράσεις με τις οποίες ο συντάκτης εκφράζει τη βεβαιότητά του. Οι φράσεις μπορεί να περιέχουν.

> ρήματα (κυρίως σε οριστική, προκειμένου να δηλωθεί η βεβαιότητα): π.χ. συμφωνώ, , αποδέχομαι, ενστερνίζομαι, υιοθετώ, βεβαιώνω, πιστοποιώ

>επιρρήματα: π.χ. ασφαλώς βεβαίως σίγουρα, αναντίρρητα, αναμφισβήτητα, αναμφίβολα

> επίθετα ή αντωνυμίες: Κανένας δεν θα είχε αντίρρηση, όλοι συμφωνούν, αποδέχονται

>βεβαιωτικές φράσεις: το γεγονός εξάλλου..., είναι διάχυτη η αίσθηση ότι εύλογα επισημάνθηκε πως..,θεωρείται πως.., αρκετοί πιστεύουν ότι.. ., θα ήταν απλοϊκό το βέβαιο πάντως είναι...

**Σχετικά με το ύφος και τον σκοπό**

>Ύφος: αντικειμενικό, αξιόπιστο, ουδέτερο, απρόσωπο, επίσημο, τυπικό, Ταιριάζει σε δοκιμιακά, ειδησεογραφικά κείμενα και επίσημο λόγο. Επίσης, απορρέει από το γεγονός ότι ο συγγραφέας χρησιμοποιεί επιχειρήματα, τεκμήρια ή παραθέτει λόγια αυθεντιών που έχουν αξιοπιστία και εγκυρότητα.

>Στόχος: ο συντάκτης επιδιώκει να παρουσιάσει τις απόψεις του ως γενικώς αποδέκτες, ότι απουσιάζουν από αυτές τα υποκειμενικά στοιχεία, τις αποδίδει ως αντικειμενικές, μια και «όλοι τις υιοθετούν».

>Συνήθως οι ερευνητές επιστήμονες ακόμη και στην περίπτωση που στηρίζονται σε αναμφισβήτητα στοιχεία δεν επιβάλλουν την άποψή τους, δεν εκφράζουν τους ισχυρισμούς τους με απόλυτη βεβαιότητα. Εξάλλου, ως επιστήμονες οφείλουν να είναι δεκτικοί και σε άλλες απόψεις, να ανοίξουν διάλογο με την επιστημονική κοινότητα. Αφήνουν τη δυνατότητα και σε κάποιον άλλο να διατυπώσει και αυτός τη δική του άποψη και γι' αυτό εμφανίζονται συγκρατημένοι και διστακτικοί στις διατυπώσεις τους.

**Αβεβαιότητα των απόψεων**

**Εκφώνηση**: Με ποιες γλωσσικές επιλογές (εγκλίσεις, σχήματα λόγου, λέξεις ή φράσεις) ο συντάκτης της ακόλουθης παραγράφου δείχνει ότι είναι επιφυλακτικός στους ισχυρισμούς του; Να εξηγήσετε ή να ερμηνεύσετε αυτήν την εκφραστική επιλογή όσον αφορά το ύφος του λόγου και τον στόχο του συντάκτη. Να τεκμηριώσετε την απάντησή σας παραθέτοντας παραδείγματα μέσα από το κείμενο.

**Βήματα που ακολουθούμε για την απάντηση**

Εντοπίζουμε τις φράσεις με τις οποίες ο συντάκτης δείχνει ότι είναι δύσπιστος, επιφυλακτικός, αβέβαιος για τους ισχυρισμούς του. Οι φράσεις μπορεί να περιέχουν:

>ρήματα (κυρίως σε δυνητική οριστική παρελθοντικού χρόνου, προκειμένου να δηλωθεί η πιθανότητα, η δυνατότητα, η αβεβαιότητα): Θα μπορούσε..., Θα ήταν δυνατόν.. ,Είναι δυνατό να.., Μπορεί να.. , Θεωρείται συχνά ότι.. ,Ας αποδεχτούμε επίσης πως.. ,Υπάρχει, εντούτοις κάποια βάση στο επιχείρημα.. ,Εάν κάποιος δεχτεί πως..., Έστω…,

>επιρρήματα: π.χ. πιθανώς, ίσως, ενδεχομένως, μάλλον

>επίθετα ή αντωνυμίες: Κάποιος θα είχε αντίρρηση.., δεν συμφωνούν όλοι.. ,μερικοί θα αποδέχονταν.. ,Κανείς δεν μπορεί να προβλέψει.. ,κάποιος θα εκτιμούσε. . .,

>φράσεις: το ενδεχόμενο εξάλλου…, είναι πιθανό.., είναι σχεδόν αδύνατο…,

**Σχετικά με το ύφος και τον σκοπό**

>Ύφος: υποκείμενο, απλό, λιτό, μετριοπαθές, διαλλακτικό. Ταιριάζει σε στοχαστικά δοκίμια, λογοτεχνικά κείμενα και ανεπίσημο λόγο. Εκφράζει υποκείμενο και συνδέεται με βιωματικό περιεχόμενο. Συνάδει με το γεγονός ότι ο συγγραφέας χρησιμοποιεί περιγραφή, αφήγηση, συναισθηματικά φορτισμένες λέξεις και φράσεις καθώς και από την αδυναμία του να αποδείξει τους ισχυρισμούς του μια και αυτοί μελλοντικά θα αποδειχτούν αν είναι σωστοί ή λανθασμένοι.

>Στόχος: o συντάκτης επιδιώκει να παρουσιάσει τις απόψεις του ως πιθανές, ενδεχόμενες, ότι δηλαδή εμπεριέχουν υποκειμενικά στοιχεία, επειδή δεν είναι σε θέση να τις αποδείξει με πειστικό και λογικό τρόπο. Επομένως, επιλέγει να τις σκιαγραφήσει. Έτσι, προσεταιρίζεται την εύνοια των αποδεκτών, εμφανίζοντας τον εαυτό του διαλλακτικό, μετριοπαθή, αδογμάτιστο. Αν τις παρουσίαζε με απόλυτη βεβαιότητα, θα εμφανιζόταν δογματικός, αδιάλλακτος και θα προκαλούσε αρνητική αντίδραση από την πλευρά τους, επειδή θα εμφανιζόταν ως «παντογνώστης».

>Συνήθως οι ερευνητές - επιστήμονες ακόμη και στην περίπτωση που στηρίζονται σε αναμφισβήτητα στοιχεία δεν επιβάλλουν την άποψή τους, δεν εκφράζουν τους ισχυρισμούς τους με απόλυτη βεβαιότητα. Εξάλλου, ως επιστήμονες οφείλουν να είναι δεκτικοί και σε άλλες απόψεις να ανοίξουν διάλογο με την επιστημονική κοινότητα. Αφήνουν τη δυνατότητα και σε κάποιον άλλο να διατυπώσει και αυτός τη δική του άποψη και γι' αυτό εμφανίζονται συγκρατημένοι και διστακτικοί στις διατυπώσεις.

**Ευαισθητοποίηδη του αναγνώστη**

 **Βήματα που ακολουθούμε για την απάντηση**

**Γλωσσικές/σημειωτικές επιλογές**

>συνυποδηλωτική -μεταφορική χρήση γλώσσας: προσδίδει συγκινησιακή χροιά στον λόγο

>οικείο ύφος, προφορικότητα του λόγου: o μικροπερί0δος, κοφτός λόγος προσφέρει ένταση, προκαλεί συναισθήματα,

>χρήση χιούμορ: σύλληψη καταστάσεων από την αστεία και κωμική πλευρά τους και έκφρασή τους με έξυπνο και πνευματώδη τρόπο στον προφορικό και γραπτό λόγο,

> χρήση ειρωνείας: χρήση του λόγου με τρόπο που το αποδιδόμενο νόημα να αντιτίθεται στο κυριολεκτικό, κοροϊδευτική διατύπωση, ερμηνεία σχολίου ως έμμεσης προσβολής, προσποίηση αφελούς άγνοιας σε συζήτηση ως μέσου εκμαιεύσεως θέσεων και προώθησης του διαλόγου σε επιθυμητές κατευθύνσεις.

**Ρηματικά πρόσωπα εγκλίσεις — αφηγηματικοί τρόποι**

>χρήση του α' πληθυντικού προσώπου: βιωματικό περιεχόμενο, υποκειμενικότητα, ένταξη και του πομπού στο πρόβλημα, που μας αφορά όλους προσεταιρισμός της εύνοιας, συλλογικότητα και συνυπευθυνότητα,

>χρήση β' προσώπου (ενικού ή πληθυντικού): οικειότητα, αμεσότητα, διάθεση πειθούς, πρόκληση συναισθημάτων, δημιουργία αίσθησης διαλόγου,

>χρήση προστακτικής και υποτακτικής: προτροπή, παρακίνηση, έκφραση επιθυμίας - διαταγής (σχετίζεται με την επιστημική και τη δεοντική τροπικότητα),

>χρήση αφήγησης: δυναμική εξέλιξη και εξιστόρηση δραματικών γεγονότων, τραυ- ματικών εμπειριών, οδυνηρών περιστατικών,

>χρήση περιγραφής: αναπαράσταση με στατικές εικόνες τραγικών καταστάσεων, οδυνηρών συνθηκών περιβάλλοντος, εξωτερικών ή εσωτερικών χαρακτηριστικών ατόμων, των δυνάμεων του εχθρού, της κοινωνικής και οικονομικής εξαθλίωσης.

**Λεξιλόγιο**

>χρήση λέξεων με ιδεολογική ή συναισθηματική φόρτιση: προκαλούν συναισθήματα, ασκούν ψυχολογική επιρροή, διεγείρουν και κινητοποιούν τα συναισθήματα, τα «πάθη» και τη διάθεση του δέκτη-ακροατηρίου, παράγοντες που θα παρακινήσουν στην επιθυμητή για τον πομπό συμπεριφορά, δηλαδή να καταστούν ευνοϊκά διακείμενοι στο θέμα/πρόβλημα,

>χρήση επιθέτων: προσδίδουν γλαφυρότητα στο ύφος, ποιοτικά χαρακτηριστικά , έννοιες, αναδεικνύουν τις έννοιες-όρους,

>επαναλήψεις λέξεων: για να εντυπωθεί το μήνυμα στη συνείδηση του δέκτη με παραστατικό τρόπο.

 **Ερωτήσεις- Σημεία στίξης**

 >σημεία στίξης: αποτελούν σχόλιο, ασκούν συναισθηματική επίδραση στο δέκτη ι διεγείροντας την οργή, την αγάπη, το μίσος, το φόβο, την ντροπή, το φιλότιμο κ.ά. >ρητορικές ερωτήσεις: ελκύουν την προσοχή, διεγείρουν το ενδιαφέρον, ευαισθητοποιούν, κινητοποιούν.

**Εκφραστικά μέσα εικόνες, σχήματα λόγου**

>παρομοιώσεις, μεταφορές, προσωποποιήσεις: ζωντανεύουν το λόγο, προσδίδουν ένταση, αμεσότητα, παραστατικότητα, δραματικότητα, θεατρικότητα, >εικονοπλαστικός λόγος: προκαλεί συναισθήματα (π.χ. δέος, φόβο, θαυμασμό, ντροπή, ενοχή, τύψεις).

**Τρόπους και μέσα πειθούς**

>επίκληση στο συναίσθημα - ήθος: ο πομπός κεντρίζει τη φιλοτιμία του αποδέκτη με θετικούς αξιολογικούς χαρακτηρισμούς, που τονίζουν τις αρετές της προσωπικότητάς του και τον προσεταιρίζεται με επαίνους, κολακείες, εγκώμια, εξαίρει τη σημασία του έργου του, εγκωμιάζει την προσφορά του αλλά και με αρνητικούς χαρακτηρισμούς καλλιεργεί τον φόβο, την ντροπή, την ενοχή, ώστε να συναισθανθεί την ευθύνη του και να οδηγηθεί στις κατάλληλες ενέργειες.